ପ୍ରଥମେ କାହାକୁ ମିଳିବ 'କରୋନା କବଚ' ? | Kanak News\nକାହାକୁ ପ୍ରଥମେ ମିଳିବ କରୋନା ଟୀକା ? ୩୦ କୋଟି ଲୋକଙ୍କୁ ଟିକା ଦେବା ପାଇଁ ଦେଶରେ ଆରମ୍ଭ ହେଲା ଚିହ୍ନଟ ପ୍ରକ୍ରିୟା, କରୋନା ଯୋଦ୍ଧାଙ୍କ ସହ ଫୋକସରେ ବରିଷ୍ଠ ନାଗରିକ ।\nBy Mukesh Sahu On Oct 17, 2020\nକନକ ବ୍ୟୁରୋ : ଭାରତରେ ପ୍ରଥମେ କାହାକୁ ମିଳିବ କରୋନା ଟିକା ? ୩୦ କୋଟି ଲୋକଙ୍କ ଚିହ୍ନଟ ପ୍ରକ୍ରିୟା ଆରମ୍ଭ । କରୋନା ମୁକାବିଲା ପାଇଁ ବିଶ୍ୱର ଏକାଧିକ ଦେଶ ଟିକା ବାହାର କରିବା କାମରେ ଲାଗୁଛନ୍ତି । ଆସନ୍ତାବର୍ଷ ଆରମ୍ଭରେ କରୋନା ଟିକା ମିଳିଯିବା ନେଇ ଆଶା କରାଯାଉଛି । ଏପରି ସ୍ଥିତିରେ ଭାରତ ସରକାର କରୋନା ଟିକା ବଂଟନ ନେଇ ପ୍ରସ୍ତୁତ ଆରମ୍ଭ କରି ଦେଇଛନ୍ତି । ଅଗ୍ରାଧିକାର ଭିତିରେ କରୋନା ଟିକା ଦେବା ପାଇଁ ପ୍ରାୟ ୩୦ କୋଟି ଭାରତୀୟଙ୍କ ଚିହ୍ନଟ ପ୍ରକ୍ରିୟା ଆରମ୍ଭ ହୋଇଛି ।\nପ୍ରାଥମିକତା ଅଧାରରେ କେଉଁମାନଙ୍କୁ ପ୍ରଥମେ କରୋନା ଟିକା ଦିଆଯିବ, ଏବେ ତାହାର ତାଲିକା ପ୍ରସ୍ତୁତ କରାଯାଉଛି । ଏଥିରେ ବିଶେଷ କରି ଫ୍ରଣ୍ଟ ଲାଇନ କୋଭିଡ ଯୋଦ୍ଧା ଯଥା ସ୍ୱାସ୍ଥ୍ୟସେବା କର୍ମଚାରୀ, ପୁଲିସ, ବିଶୋଧନ କରୁଥିବା କର୍ମଚାରୀଙ୍କୁ ସ୍ଥାନ ଦିଆଯାଇଛି । ୩୦ କୋଟି ଜନତାଙ୍କ ପାଇଁ ୬୦ କୋଟି କୋଭିଡ ଟିକାର ଡୋଜ ଆବଶ୍ୟକ ପଡିବ ।\nଥରେ କରୋନା ଟିକା ପାଇଁ ଅନୁମତି ମିଳିଗଲେ, ଟିକାକରଣ ପ୍ରକ୍ରିୟା ଆରମ୍ଭ ହୋଇଯିବ । ଅଗ୍ରାଧିକାର ଭିତିରେ ଟିକା ପାଇବାକୁ ଥିବା ୩୦ କୋଟି ଜନତାଙ୍କୁ ୪ଟି ଶ୍ରେଣୀରେ ଭାଗ କରାଯାଇଛି ।\n୫୦ରୁ ୭୦ ଲକ୍ଷ ସ୍ୱାସ୍ଥ୍ୟକର୍ମୀ\n୨ କୋଟି ପୋଲିସ, ମୁନସିପାଲ କର୍ମଚାରୀ ଓ ସେନା ବାହିନୀର ଯବାନ\n୨୬ କୋଟି ୫୦ ବର୍ଷରୁ ଅଧିକ ବୟସ୍କ ବ୍ୟକ୍ତି\n୫୦ ବର୍ଷରୁ କମ ବୟସ ଅଥଚ ଏକାଧିକ ରୋଗରେ ପୀଡିତ ବ୍ୟକ୍ତି\nକରୋନା ଟିକା ବିତରଣ ପାଇଁ ନୀତି ଆୟୋଗ ସଦସ୍ୟ ଡକ୍ଟର ବିକେ ପାଲଙ୍କ ଅଧ୍ୟକ୍ଷତାରେ ଗଠିତ ବିଶେଷଜ୍ଞ ଦଳ ଏକ ଡ୍ରାଫ୍ଟ ତିଆରି କରିଛନ୍ତି । ବିଶେଷଜ୍ଞ ଦଳର ଆକଳନ ଦେଶର ପ୍ରାୟ ୨୩ ପ୍ରତିଶତ ଲୋକଙ୍କୁ ମିଳିଯିବ କରୋନା ଟିକା । ଭାକସିନର ବ୍ୟବାହାର ପାଇଁ ଅନୁମତି ମିଳିବା ପରେ ବୁଷ୍ଟର ଡୋଜ୍ ଦିଆଯିବ । ବର୍ତମାନ ଦେଶରେ ତିନିଟି ଟିକାର ମାନବ ପରୀକ୍ଷଣ ଜାରି ରହିଛି । ଏଥିରୁ ଅକ୍ସଫୋର୍ଡ-ଆଷ୍ଟ୍ରାଜେନିକା ସହ ସହବନ୍ଧିତ ଥିବା ପୁନେର ସିରମ ଇନଷ୍ଟିଚ୍ୟୁଟର ମାନବ ପରୀକ୍ଷଣ ସବୁଠୁ ଆଗରେ ରହିଛି । ନଭେମ୍ବର ଶେଷ କିମ୍ବା ଡିସେମ୍ବର ଆରମ୍ଭରେ ତୃତୀୟ ପର୍ଯ୍ୟାୟ ପରୀକ୍ଷଣର ତଥ୍ୟ ଆସିଯିବ ବୋଲି କିଛି ଦିନ ତଳେ ସରକାରଙ୍କ ପକ୍ଷରୁ ସୂଚନା ଦିଆଯାଇଛି ।\nରାଜ୍ୟ ପାଇଁ ଭଲ ଖବର । ସୁସ୍ଥ ହେଲେ ଆଉ ୨ ହଜାର ୮୪୨ ଆକ୍ରାନ୍ତ । ୨ ଲକ୍ଷ ୪୪ ହଜାର ୨୨୭ରେ ପହଞ୍ଚିଲା ସୁସ୍ଥ ସଂଖ୍ୟା ।\nଜାଡେଜାଙ୍କ ଧୂଆଁଧାର ବ୍ୟାଟିଂ । ୧୭୯ ରନ କଲା ଚେନ୍ନାଇ । ଦିଲ୍ଲୀ ଆଗରେ ୧୮୦ ରନର ବିଜୟ ଲକ୍ଷ୍ୟ ।
